wickkiey/tamil-wikipedia-chunked huggingface dataset:
# சிறுத்தைப் பச்சோந்தி

## விளக்கம்

சிறுத்தைப் பச்சோந்தி 16 முதல் 20 அங்குலம் நீளம் வரை வளரக்கூடியது. இதில் பெண் பச்சோந்திகள் பொதுவாக ஆண்களை விடச் சிறியனவாக இருக்கும். பாலின வேறுபாடு காணப்படும் சிறுத்தைப் பச்சோந்தியில் ஆண் பச்சோந்தி பெண் பச்சோந்தியினை விடஈர்க்கக்கூடிய வண்ணத்துடன் பெரிய உடலைக் கோண்டுள்ளது. நிறம் இருப்பிடத்தைப் பொறுத்து மாறுபடும். மேலும் சிறுத்தை பச்சோந்திகளின் வெவ்வேறு வண்ண வடிவங்கள் பொதுவாக 'உள்ளூர் வகை' என்று குறிப்பிடப்படுகின்றன. இவை காணப்படும் புவியியல் இருப்பிடத்தின் பெயரால் பெயரிடப்பட்டுள்ளன. நோசி பீ, அங்கிபி மற்றும் அம்பன்ஜா பகுதிகளைச் சேர்ந்த சிறுத்தைப் பச்சோந்திகள் பொதுவாக நீல நிறத்திலும், அம்பிலோப், அண்ட்சிரனனா மற்றும் சம்பாவாவைச் சேர்ந்தவை சிவப்பு, பச்சை அல்லது ஆரஞ்சு நிறத்திலும் இருக்கும். மரோண்டெத்ரா மற்றும் தமாதாவ் பகுதிகளில் காணப்படும் பச்சோந்திகள் முதன்மையாகச் சிவப்பு நிறத்தில் காணப்படும். பிற வண்ணங்களில் பிராந்திய வேறுபாடுகளுடனும் காணப்படுகின்றன. பெண் பச்சோந்திகள் பொதுவாக இளஞ்சிவப்பு அல்லது பிரகாசமான ஆரஞ்சு நிறத்தில் காணப்படும் இவை எங்கு இருந்தாலும், வெவ்வேறு வண்ணங்களில் வடிவங்களில் சிறிய வேறுபாடுகளுடன் காணப்படும்.  
அனைத்துப் பச்சோந்திகளையும் போலவே, சிறுத்தை பச்சோந்திகளும் கால்விரலில் ஒரு சிறப்பு அமைப்பினைக் கொண்டுள்ளன. ஒவ்வொரு காலிலும், ஐந்து கால்விரல்கள் இரண்டு விரல்கள் ஒன்றாகவும் மூன்று விரல்கள் ஒன்றாகவும் என இரண்டு குழுவாக இணைக்கப்பட்டுள்ளன. மூன்று விரல்களின் இணைப்புக் குழு சிறுத்தை பச்சோந்தியைக் குறுகிய கிளைகளில் இறுக்கமான பிடியை அனுமதிக்கின்றன. ஒவ்வொரு கால்விரலிலும் ஒரு கூர்மையான நகம் உள்ளது. இது ஏறும் போது பட்டை போன்ற மேற்பரப்புகளில் இழுவைப் பெறுகிறது. முன்னங்கால்களில், வெளிப்புறத்தில் இரண்டு கால்விரல்கள் உள்ளன (ஒவ்வொரு காலின் வெளிப்பக்கத்தில் பக்கத்திலும், உள்ளே மூன்று (நடுத்தர). பின் கால்களில், பின்னங் கால்களில் இது தலைகீழாக உள்ளது. இரண்டு கால்விரல்கள் நடுத்தரமாகவும், மூன்று தனியாக இணைக்கப்பட்டுள்ளன.  
சிறுத்தைப் பச்சோந்திகள் மிக நீண்ட நாக்குகளைக் கொண்டுள்ளன (சில நேரங்களில் இவற்றின் உடல் நீளத்தை விட நீளமாக இருக்கும்). இவை இரையைப் பிடிக்க வாயிலிருந்து விரைவாக விரிவடையும் திறன் கொண்டவை. இவை பெரும்பாலும் நில வாழ் முதுகெலும்பற்ற விலங்குகளையும் மிகவும் அரிதாகவே தாவரப் பொருட்களையும் உண்ணும். நாக்கின் முனையில் இரை ஒட்டியவுடன், விரைவாக வாயினுள் இழுக்கப்படுகிறது. சிறுத்தை பச்சோந்தியின் வலுவான தாடைகள் உணவினை நசுக்கி நுகர உதவுகின்றன.
# சிறுத்தைப் பச்சோந்தி

## பரவல்

### வரம்பு

சிறுத்தைப் பச்சோந்திகள் மடகாசுகரை பூர்வீகமாகக் கொண்டவை. இந்தச் சிற்றினம் நாட்டின் கிழக்கு மற்றும் வடகிழக்குப் பகுதிகளின் தாழ் நிலப் பகுதிகளில் பரவலாகக் காணப்படுகிறது. சிறுத்தைப் பச்சோந்திகள் வெப்ப மாறுபாட்டினைத் தாங்கக்கூடிய தகவமைப்பினைப் பெற்றுள்ளன. எனவே இவை சூடாக வேண்டியிருக்கும் போது சூரிய ஒளியிலோ அல்லது விளக்கு ஒளியிலோ தம் வெப்பநிலையினை உயர்த்திக்கொள்கின்றன. சிறுத்தைப் பச்சோந்திகள் ஒரு பெரிய வெப்பச் சரிநிகர் மண்டலத்தைக் கொண்டுள்ளன. அதாவது இவை ஒரு வெப்ப நிலை வரம்பைக் கொண்டுள்ளன. இந்த வரம்பிற்குள் இவை தங்கள் உடல் வெப்பநிலை<nowiki/>யை கொண்டுள்ளன. எனவே இவை பகல் நேரத்தில் 24-36 பாகை செல்சியசிற்குள் உள்ளவாறு தங்கள் உடல் வெப்பநிலை மாற்றிக்கொள்ளும்.
# சிறுத்தைப் பச்சோந்தி

## இனப்பெருக்கம்

சிறுத்தைப் பச்சோந்திகள் குறைந்தபட்சம் ஏழு மாத வயதில் பாலியல் முதிர்ச்சியை அடைகின்றன.  
முட்டைகளுடன் காணப்படும் பெண் பச்சோந்திகள் அடர் பழுப்பு அல்லது கருப்பு நிறத்தில் ஆரஞ்சு நிற கோடுகளுடன் காணப்படும். ஆண்களுடன் இனச்சேர்க்கை செய்யும் எண்ணம் இல்லை என்பதைக் இந்நிறமாற்றம் உணர்த்துகிறது. மேலும், இத்தகைய பெண் பச்சோந்திகள் தற்காப்பாதுகாப்பு எண்ணத்துடன் செயல்படும். மேலும் பெண்களிடம் நெருங்கும் ஆண்களைத் தாக்குவதற்காகக் கடிக்கலாம். இத்தகைய பெண் பச்சோந்திகளின் நிறமும் வடிவமும் பச்சோந்தியின் நிறச் சூழ்நிலையினைப் பொறுத்து மாறுபடும். இது இடங்களுக்கு இடையேயான வேறுபாட்டைக் கண்டறிய ஒரு வழியை வழங்குகிறது.  
பெண் பச்சோந்திகள் பொதுவாக முட்டையிட்ட பிறகு இரண்டு முதல் மூன்று ஆண்டுகள் மட்டுமே வாழ்கின்றன (ஐந்து முதல் எட்டு முறை முட்டையிடும்) ஏனெனில் இவற்றின் உடலில் ஏற்படும் அழுத்தம். வளர்ச்சியின் போது உணவு மற்றும் ஊட்டச்சத்து நுகர்வு ஆகியவற்றைப் பொறுத்து மாறுகிறது. பெண் பச்சோந்திகள் ஒருமுறை 10 முதல் 40 முட்டைகள் வரை இடும். பொதுவாக முட்டைகள் 240 நாட்களில் பொரிக்கின்றன.
# சிறுத்தைப் பச்சோந்தி

## வளரிடத்தில்

சிறுத்தைப் பச்சோந்தி இதன் நிறம், பெரிய அளவு மற்றும் வளரிடத்தில் இனப்பெருக்கம் செய்வதற்கான தயார்நிலை காரணமாகப் பன்னாட்டுச் செல்லப்பிராணி வர்த்தகத்திற்கு மிகவும் விரும்பப்படுகிறது. சிறுத்தைப் பச்சோந்திகள் இவற்றின் வியக்கத்தக்க நிறம் காரணமாகச் செல்லப்பிராணிகளாக வளர்க்கப்படுகின்றன. பிற பச்சோந்திகளை விட இவற்றைப் பராமரிப்பது எளிதானது என்றாலும், சிறுத்தை பச்சோந்திகள் பொதுவாக வளரிடத்தில் மேலாண்மைச் செய்வது சவாலானதாகக் கருதப்படுகின்றன. காட்டில் வாழும் சிறுத்தை பச்சோந்திகள் ஒரு குறுகிய கால உயிரினமாகும். சில காடுகளில் ஒரு வருடத்திற்கு மேலாகவும் உயிர்வாழ்கின்றன. வளரிடத்தில் பச்சோந்திகள் நீண்ட காலம் வாழக்கூடும். நல்ல கவனிப்புடன் வளர்க்கப்படும் பெண் பச்சோந்திகள் 3 ஆண்டுகள் வரை வாழ முடியும். ஆண்கள் 5 முதல் 7 ஆண்டுகள் வரை வாழலாம்.
# மெட்ராஸ் பள்ளிக்கூடம்

**மெட்ராஸ் பள்ளிக்கூடம்** (*Madras School*) இந்தியாவின் *மெட்ராஸ் மாகாணம்* என அழைக்கப்பட்ட சென்னை மாகாணத்தில், 19ஆம் நூற்றாண்டின் முற்பகுதிகளில் (1808), நடுநிலைப் பள்ளிக்கூடங்களில் (Middle School) மூத்த மாணவர்கள், இளைய மாணவர்களுக்கு கல்வி கற்பிக்கும் முறை ஆகும். இந்தியாவின் மெட்ராஸ் மாகாணத்திற்கு வருகை தந்த *ஆண்ட்ரூ பெல்* எனும் கல்வியாளர், இப்பள்ளிக் கல்வி முறையை ஐக்கிய இராச்சியத்தில் அறிமுகப்படுத்த பரிந்துரை செய்தார்.
# நெபெலைட்டு

**நெபெலைட்டு** (*Knebelite*) என்பது (Fe,Mn)<sub>2</sub>SiO<sub>4</sub> என்ற அனுபவ வாய்ப்பாட்டால் அடையாளப்படுத்தப்படும் மாங்கனீசு கனிமம் ஆகும். பயலைட்டு-தெப்ரோயிட்டு கனிம வரிசையில் இது மாங்கனீசு வகை கனிமமாகும். அடர்பச்சை நிறத்தில் செஞ்சாய்சதுரப் படிகங்களாக நெபெலைட்டு உருவாகிறது. சுவீடன் நாட்டில் பல்வேறு இடங்களிலும் தென் ஆப்பிரிக்கா, உருசியா, பிரித்தானிய கொலம்பியா, நியூ ஆம்சையர் , உரோடு தீவு ஆகிய பகுதிகளில் நெபெலைட்டு கனிமம் காணப்படுகிறது.
# சாகர் காந்த்ரே

**சாகர் ஈசுவர் காந்த்ரே** (*Sagar Eshwar Khandre*) இந்திய அரசியல்வாதியும் இந்திய நாடாளுமன்ற மக்களவை உறுப்பினரும் ஆவார். இவர் கருநாடக மாநிலம் பால்கியைச் சேர்ந்தவர் ஆவார். இந்திய தேசிய காங்கிரசு கட்சியினை சார்ந்த காந்த்ரே 2024ஆம் ஆண்டு நடைபெற்ற இந்தியப் பொதுத் தேர்தலில் பீதர் மக்களவைத் தொகுதியிலிருந்து நாடாளுமன்ற உறுப்பினராகத் தேர்ந்தெடுக்கப்பட்டார்.
# நபாத்தியர்

**நபாத்தியர்** (*Nabataeans or *Nabateans''), தற்கால தெற்கு ஜோர்தான், பாலஸ்தீனப் பகுதிகளில் வாழ்ந்த பண்டைய அரேபியர் ஆவர்.. இவர்களது பெரும்பாலான குடியிருப்புகள் தற்கால பெட்ரா நகரத்தில் இருந்தது.  
கிமு 4ஆம் நூற்றாண்டு முதல் இரண்டாம் நூற்றாண்டு வரை நபாத்தியர்களின் **நபாத்திய இராச்சியம்** இருந்தது.நபாத்திய இராச்சியத்தின் தலைநகரம் பெட்ரா நகரம் ஆகும்.நபாத்திய இராச்சியத்தினர் பண்டைய அண்மை கிழக்கில் நடைபெற்ற வணிகப் பாதைகளை கட்டுக்குள் கொண்டு வந்தனர். துவக்கத்தில் பழங்குடி சமயங்களை பின்பற்றிய நபாத்தியர்கள் பைசாந்தியப் பேரரசு காலத்தில் கிறித்தவர்களாக மதம் மாற்றப்பட்டனர்.  
கிபி 106ல் உரோமைப் பேரரசர் டிராஜன் நபாத்தியர்களை வென்று அவர்களது இராச்சியத்தை உரோமைப் பேரரசுடன் இணைத்தார். பைசாந்தியப் பேரரசு காலத்தில் பழங்குடி நபாத்தியர்களை கிறிஸ்தவ சமயத்திற்கு மாற்றப்பட்டனர். இசுலாமின் எழுச்சிக்குப் பின்னர் நபாத்தியர்கள் இசுலாமிய சமயத்திற்கு மாற்றப்பட்டனர்.
# லைகோடான் கேரியானடசு

***லைகோடான் கேரியானடசு*** (*Lycodon carinatus*) என்பது கொலுபிரிடே குடும்பத்தைச் சேர்ந்த பாம்பு சிற்றினம் ஆகும். இது இலங்கைத் தீவில் மட்டுமே காணப்படும் அகணிய உயிரி. இந்தப் பாம்பு பொதுவாக **இலங்கை ஓநாய் பாம்பு** என்றும், சிங்களத்தில் *தாரா காரவாலா* (දාර කරවලා) அல்லது தாரா ராடனகயா (දාර රදනකයා) என்றும் அழைக்கப்படுகிறது.
# லைகோடான் கேரியானடசு

## விளக்கம்

இலங்கை வரையன் பாம்பின் முதுகுப்புறம் கருமையான நிறத்தில், 19 தனித்துவமான வெள்ளை வளையங்களுடன் காணபப்டும். முதிர்ச்சியடைந்த பாம்புகளில் இதன் எண்ணிக்கை குறைந்தோ அல்லது முற்றிலும் இல்லாமல் காணப்படலாம். கருப்பு பட்டைகள் இடுப்புப் பகுதி வரை நீட்டிக்கப்படுகின்றன. செதில்கள் அடித்தளக் கட்டையுடன், மந்த நிறத்தில் காணப்படும். நடுப்பகுதி செதில்கள் 17 முதல் 19 வரையிலும், வயிற்றுப் பகுதியில் 180 முதல் 202 வரையும், வாலடியில் 42 முதல் 64 வரை காணப்படும்.
# லைகோடான் கேரியானடசு

## சூழலியல்

இலங்கை வரையன் பாம்பு இரவாடுதல் வகையின. நிலப்பரப்பில் பகலில் காடுகளில் இடிபாடுகளுக்கு அடியில் ஒளிந்து காணப்படும். இதன் உணவாகத் தவளைகள், அரணைகள், தரைப்பல்லி, சிறிய நச்சு அல்லாத பாம்புகள் உள்ளன.
# லைகோடான் கேரியானடசு

## இனப்பெருக்கம்

*லை. கேரியானடசு* முட்டையிட்டு இனப்பெருக்கம் செய்யக்கூடிய பாம்பு ஆகும். இது ஒரு நேரத்தில் 4 முதல் 7 முட்டைகளை இடும்.
# லைகோடான் கேரியானடசு

## வகைப்பாட்டியல்

*லை. கேரியானடசு* சிற்றினமானது 2013ஆம் ஆண்டில் *லைகோடான்* பேரினத்திற்கு *செர்காசுபிலி*யிலிருந்து மாற்றப்பட்டது.
# தங்கா பத்து மக்களவைத் தொகுதி

தங்கா பத்து மக்களவைத் தொகுதி 2003-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 2004-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது.  
2004-ஆம் ஆண்டில் இருந்து தங்கா பத்து மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.
# தங்கா பத்து மக்களவைத் தொகுதி

## மத்திய மலாக்கா மாவட்டம்

மத்திய மலாக்கா மாவட்டம் என்பது மலாக்கா மாநிலத்தில் மத்திய மலாக்கா மாவட்டம்; ஜாசின் மாவட்டம்; அலோர் காஜா மாவட்டம் ஆகிய மூன்று மாவட்டங்களில் திட்டமிடப்பட்டு உருவாக்கப்பட்ட ஒரு புதிய மாவட்டம் ஆகும். தங்கா பத்து மக்களவை தொகுதி 2018-ஆம் ஆண்டில் உருவாக்கப்பட்டது.  
ஆங் துவா ஜெயா நகரம் என்பது மத்திய மலாக்கா மாவட்டத்தில் உருவாக்கப்பட்ட புதிய நகரம். பொருளாதார, சமூக, உள்கட்டமைப்பு மற்றும் பொழுதுபோக்கு மேம்பாடுகளுடன், மலாக்கா மாநிலத்தின் நிர்வாக மையமாகவும்; அறிவார்ந்த மாநகரமாகவும், மலாக்கா அரசாங்கத்தால் உருவாக்கப்பட்டது. இந்த நகரம் நிலத்தால் சூழப்பட்ட ஒரே நகராட்சியாகும்.  
ஆங் துவா ஜெயா புறநகர் நிலப்பகுதியின் பங்கு முக்கியமானது. ஏனெனில் மலாக்கா மாநில அரசின் நிர்வாக மையம் இந்த ஆங் துவா ஜெயா நகராட்சி நிர்வாகத்திற்குள் அமைந்துள்ளது.
# தங்கா பத்து மக்களவைத் தொகுதி

## தங்கா பத்து மக்களவைத் தொகுதி

| தங்கா பத்து மக்களவைத் தொகுதியின் உறுப்பினர்கள் (2004 - 2022) |  |  |  |  |
| --- | --- | --- | --- | --- |
| 11-ஆவது மக்களவை | P136 | 2004–2008 | இட்ரிஸ் அருண்
*(Idris Haron)* | ****
<small></small> |
| 12-ஆவது மக்களவை | 2008–2013 |  |  |  |
| 13-ஆவது மக்களவை | 2013–2018 | அபு பக்கர் முகமட் தியா
*(Abu Bakar Mohamad Diah)* |  |  |
| 14-ஆவது மக்களவை | 2018–2022 | ருசுனா அலுவாய்
(Rusnah Aluai) | ****
<small> |  |
| 15-ஆவது மக்களவை | 2022–தற்போது வரையில் | பக்ரி சமாலுதீன்
*(Bakri Jamaluddin)* | ****
<small></small> | } |
# பட்லர் வரையன் பாம்பு

**பட்லர் வரையன் பாம்பு** (*Butler's wolf snake*) என்று அழைக்கப்படும் ***லைகோடான் பட்லேரி*** (*Lycodon butleri*), கொலுப்ரிடே குடும்பத்தைச் சேர்ந்த ஒரு பாம்பு சிற்றினம் ஆகும். இந்தச் சிற்றினம் தெற்கு தாய்லாந்து மற்றும் தீபகற்ப மலேசியாவினைப் பூர்வீகமாகக் கொண்டவை.
# பட்லர் வரையன் பாம்பு

## இனப்பெருக்கம்

பட்லர் வரையன் பாம்பு முட்டையிட்டு இனப்பெருக்கம் செய்யக்கூடியது. இந்தப் பேரினம் பாம்பு குடும்பமான கொலுப்ரிடேவைச் சேர்ந்தது. இது மிகப்பெரிய பாம்பு குடும்பமாகும். அந்தாட்டிக்காவைத் தவிர அனைத்துக் கண்டத்திலும் இந்தப் பாம்புச் சிற்றினங்கள் காணப்படுகின்றன.
# பட்லர் வரையன் பாம்பு

## வாழிடமும் சூழலியலும்

*லை. பட்லேரி* என்பது ஒரு நிலப்பரப்பில் வாழும் சிற்றினமாகும். இது கடல் மட்டத்திலிருந்து 1,100 முதல் 1,500 மீ (3,600 முதல் 4,900 ) உயரத்தில் உள்ள மலைப்பாங்கான காடுகளில் காணப்படுகிறது. பகுதி நேரங்களில் மரங்களில் வாழக்கூடியது.
# பட்லர் வரையன் பாம்பு

## புவியியல் வரம்பு

*லை. பட்லேரி* தெற்கு தாய்லாந்தில் உள்ள கிராபி மாகாணத்திலிருந்தும், மலேசியா தீபகற்பத்திலிருந்தும் பதிவு செய்யப்பட்டுள்ளது.
# பட்லர் வரையன் பாம்பு

## பாதுகாப்பு நிலை

2011ஆம் ஆண்டு கணக்கெடுப்பின் அடிப்படையில், பன்னாட்டு இயற்கை பாதுகாப்பு சங்கம் *லைகோடான் பட்லேரி* "தீவாய்ப்புக் கவலை குறைந்த இனமாக" கருதுகிறது. இந்தச் சிற்றினம் பெரிய அளவில் அச்சுறுத்தல்களை எதிர்கொள்ளவில்லை. மேலும் மக்கள்தொகை போக்குகள் குறித்தும் எதுவும் அறியப்படவில்லை.
# சுவாமி சொரூபானந்த சரஸ்வதி

**சுவாமி சொரூபானந்த சரஸ்வதி** (*Swami Swaroopanand Saraswati*) (பிறப்பு: 2 செப்டம்பர் 1924 – மறைவு: 11 செப்டம்பர் 2022) இந்திய ஆன்மீகத் தலைவர்களில் ஒருவர் ஆவார். இவர் ஒரே நேரத்தில் குஜராத்தில் உள்ள துவாரகை மடம் மற்றும் உத்தர காண்டத்தில் உள்ள ஜோஷி மடம் ஆகியவற்றின் சங்கராச்சாரியாராக 2022ஆம் ஆண்டு வரை இருந்தார். இவர் 2022ஆம் ஆண்டில் சமாதி அடைந்த பிறகு இவரது சீடரான சுவாமி அவிமுக்தேஷ்வரானந்தா சரஸ்வதி இவ்விரு மடங்களின் சங்கராச்சாரியாக இருந்துவருகிறார்.
# சுவாமி சொரூபானந்த சரஸ்வதி

## பிறப்பு & வாழ்க்கை

சுவாமி சொரூபானந்த சரஸ்வதி , மத்தியப் பிரதேசத்தின் சியோனி மாவட்டத்தில் உள்ள திகோரி கிராமத்தில் பிராமண குடும்பத்தில் 2 செப்டம்பர் 1924 அன்று போத்திராம் உபாத்தியாயாவிற்கு பிறந்தார். இவர் ஜோதிர் மடத்தின் (1941-1953) சங்கராச்சாரியார் பிரம்மானந்த சரஸ்வதியின் நேரடி சீடராக இருந்தவர்.  
1973 இல் சுவாமி ஜோஷி மடத்தின் சங்கராச்சாரியார் மறைவிற்குப் பின், பத்ரிநாத் ஜோதிர் மடத்தின் சங்கராச்சாரியார் (சர்ச்சைக்குரிய) பட்டம் சுவாமி சொரூபானந்தருக்கு வழங்கப்பட்டது. பின்னர் இவருக்கு 1982 இல் துவாரகா பீடத்தின் சங்கராச்சாரியாராகவும் ஆனார் .  
சுவாமி சொரூபானந்த சரஸ்வதி தனது 98வது வயதில் 11 செப்டம்பர் 2022 அன்று மத்தியப் பிரதேச மாநிலத்தில் உள்ள நரசிங்பூரில் காலமானார். சங்கராச்சாரியாரின் இறுதிச் சடங்கில் சுமார் 3,00,000 பேர் கலந்துகொண்டனர். இவரது மறைவிற்குப் பின்னர் துவாரகை மடம் மற்றும் ஜோஷி மடம் ஆகிய மடங்களுக்கு சுவாமி அவிமுக்தேஷ்வரானந்தா சரஸ்வதி தலைவராக உள்ளார்.
# கோத்தா மலாக்கா மக்களவைத் தொகுதி

கோத்தா மலாக்கா மக்களவைத் தொகுதி 1974-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1974-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது.  
1974-ஆம் ஆண்டில் இருந்து கோத்தா மலாக்கா மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.
# கோத்தா மலாக்கா மக்களவைத் தொகுதி

## மத்திய மலாக்கா மாவட்டம்

மத்திய மலாக்கா மாவட்டம் என்பது மலாக்கா மாநிலத்தில் மத்திய மலாக்கா மாவட்டம்; ஜாசின் மாவட்டம்; அலோர் காஜா மாவட்டம் ஆகிய மூன்று மாவட்டங்களில் திட்டமிடப்பட்டு உருவாக்கப்பட்ட ஒரு புதிய மாவட்டம் ஆகும். இருப்பினும் கோத்தா மலாக்கா மக்களவைத் தொகுதி 1974-ஆம் ஆண்டிலேயே உருவாக்கப்பட்டு விட்டது. அதன் பின்னர்தான் மத்திய மலாக்கா மாவட்டம் உருவாக்கம் பெற்றது.  
மத்திய மலாக்கா மாவட்டத்தில் ஆங் துவா ஜெயா நகரம் என்பது புதிதாக உருவாக்கப்பட்ட நகரம். பொருளாதார, சமூக, உள்கட்டமைப்பு மற்றும் பொழுதுபோக்கு மேம்பாடுகளுடன், மலாக்கா மாநிலத்தின் நிர்வாக மையமாகவும்; அறிவார்ந்த மாநகரமாகவும், மலாக்கா அரசாங்கத்தால் உருவாக்கப்பட்டது. இந்த நகரம் நிலத்தால் சூழப்பட்ட ஒரே நகராட்சியாகும்.  
மலாக்கா மாநிலத்தைப் பொருத்த வரையில் ஆங் துவா ஜெயா புறநகப்பகுதி மிகவும் முக்கியமானது. ஏனெனில் மலாக்கா மாநில அரசின் நிர்வாக மையம் இந்த ஆங் துவா ஜெயா நகராட்சி நிர்வாகத்திற்குள் தான் அமைந்துள்ளது.
# கோத்தா மலாக்கா மக்களவைத் தொகுதி

## கோத்தா மலாக்கா மக்களவைத் தொகுதி

| கோத்தா மலாக்கா மக்களவைத் தொகுதியின் உறுப்பினர்கள் (1974 - 2022) |  |  |  |  |
| --- | --- | --- | --- | --- |
| 4-ஆவது மக்களவை | P098 | 1974–1978 | லிம் கிட் சியாங்
*(Lim Kit Siang)* | **** |
| 5-ஆவது மக்களவை | 1978–1982 | சான் தெக் சான்
*(Chan Teck Chan)* |  |  |
| 6-ஆவது மக்களவை | 1982–1986 | லிம் கிட் சியாங்
*(Lim Kit Siang)* |  |  |
| 7-ஆவது மக்களவை | P113 | 1986–1990 | லிம் குவான் எங்
*(Lim Guan Eng)* |  |
| 8-ஆவது மக்களவை | 1990–1995 | ****
<small> |  |  |
| 9-ஆவது மக்களவை | P123 | 1995–1999 |  |  |
| 1999 | *காலி* |  |  |  |
| 10-ஆவது மக்களவை | 1999–2004 | கெர்க் கிம் கோக்
*(Kerk Kim Hock)* | ****
<small> |  |
| 11-ஆவது மக்களவை | P138 | 2004–2008 | ஓங் நய் சி
*(Wong Nai Chee)* | ****
<small> |
| 12-ஆவது மக்களவை | 2008–2013 | சிம் தோங் கிம்
*(Sim Tong Him)* | ****
<small> |  |
| 13-ஆவது மக்களவை | 2013–2017 |  |  |  |
| 2017–2018 | சுயேச்சை |  |  |  |
| 14-ஆவது மக்களவை | 2018–2022 | கூ போவே தியோங்
*(Khoo Poay Tiong)* | ****
<small> |  |
| 15-ஆவது மக்களவை | 2022–தற்போது வரையில் | } |  |  |
# சுவாமி அவிமுக்தேஷ்வரானந்தா சரஸ்வதி

**சுவாமி அவிமுக்தேஷ்வரானந்தா சரஸ்வதி**, இந்தியாவின் உத்தர காண்டத்தில் உள்ள ஜோஷி மடத்தின் தலைவர் ஆவார். இவர் உத்தரப் பிரதேசத்தின் பிரதாப்காட்டில் பிறந்தவர் ஆவார். இவர் பனாரஸ் இந்து பல்கலைக்கழகத்தில் பயின்றார்.  
துவாரகை மடம் மற்றும் ஜோஷி மடங்களின் சங்கராச்சாரியான சுவாமி சொரூபானந்த சரஸ்வதியிடம் துறவற தீட்சை பெற்று சீடரானார். சுவாமி சொரூபானந்த சரஸ்வதி மறைவிற்குப் பின்னர் இவர் ஜோஷி மடத்தின் சங்கராச்சாரியாராக உள்ளார். இவர் தில்லியில் கேதார் நாத் தாம் கோயில் கட்டுவதற்கு கடும் எதிர்ப்பு தெரிவித்துள்ளார்.
# லைகோடான் டேவிடி

**லைகோடான் டேவிடி** (*Lycodon davidi*) எனும் டேவிட்டு வரையன் பாம்பு, லாவோசில் காணப்படும் ஒரு பாம்பு சிற்றினம் ஆகும்.
# லைகோடான் டேவிடி

## வாழிடம்

டேவிட்டு வரையன் பாம்பு, பசுமையான சுண்ணக்கரடு காடுகளில் காணப்படுகிறது. இந்தச் சிற்றினம் பிரான்சு நாட்டினைச் சார்ந்த பேட்ரிக் டேவிட்டு ஊர்வன விலங்கினங்கள் குறித்துச் செய்த பங்களிப்பிற்காக இந்தச் சிற்றினம் பெயரிடப்பட்டது.
# அதோமுகம் (திரைப்படம்)

**அதோமுகம்** (*Athomugam*) 2024 இல் சுனில் தேவ் எழுத்து இயக்கத்தில் வெளிவந்த இந்தியத் தமிழ்த் திரைப்படமாகும். நாடகம் தொடர்பான பரபரப்பூட்டும் இத்திரைப்படத்தில் எஸ். பி. சித்தார்த், சைதன்யா பிரதாப், சரித்திரன், ஆனந்த் நாக் ஆகியோர் முக்கிய வேடங்களில் நடித்திருந்தனர். இப்படம் ஒரே நேரத்தில் மலையாளத்திலும் படமாக்கப்பட்டது. படத்தின் தமிழ்ப் பதிப்பு 2024 மார்ச்சு 1 அன்று திரையரங்குகளில் வெளியிடப்பட்டது.
# அதோமுகம் (திரைப்படம்)

## வெளியீடு

*அதோமுகம்* 2024 மார்ச்சு 1 அன்று திரையரங்குகளில் வெளியிடப்பட்டது.
# அதோமுகம் (திரைப்படம்)

## வரவேற்பு

தி *டைம்ஸ் ஆஃப் இந்தியாவின்* ரூபா இராதாகிருஷ்ணன் இத்திரைப்படத்திற்கு 5 இற்கு நட்சத்திரங்கள் என்று மதிப்பிட்டு, "ஒரு கதாபாத்திரம் மீண்டும் படத்தில் நுழையும்போது, அதிகரிக்கப்பட்ட பின்னணி இசையும், அந்த மனிதனைப் பார்த்த கதாநாயகனின் அதிர்ச்சியும் பார்வையாளர்களுக்கு மீண்டும் அந்த கதாபாத்திரத்தைப் பார்த்து அதிர்ச்சியடைவதற்கான ஒரு குறிப்பைக் கொடுக்கிறது. ஆனால் அந்நேரத்தில், அந்த கதாபாத்திரம் யார் என்பதைப் பதிவு செய்ய ஒரு விநாடி ஆகும் என்பதை நாங்கள் முற்றிலும் மறந்துவிட்டோம்". என்று எழுதினார்.  
டைம்ஸ் நவ் மணிகண்டன் கே. ஆர். இத்திரைப்படத்திற்கு 5 இற்கு நட்சத்திரங்கள் என்று மதிப்பிட்டு, "மொத்தத்தில், அதோமுகம் ஒரு சுத்தமான, நேரத்திற்கும் பணத்திற்கும் மதிப்புள்ள ஒரு பரபரப்பூட்டும் திரைப்படம்" என்று கூறினார். சினிமா எக்ஸ்பிரசைச் சேர்ந்த ஸ்ரீஜித் முல்லப்பள்ளி கூறுகையில், "மனிதகுலம், அதன் தொழில்நுட்ப சார்பு பற்றி நிறைய சொல்லக்கூடிய அதிரடிகளில் அதோமுகம் ஒன்றாகும். என்று எழுதினார்.
# அக்காந்தூரிபார்மிசு

**அக்காந்தூரிபார்மிசு** (*Acanthuriformes*) என்பது பெர்கோமார்பா உயிரி கிளையில் உள்ள கதிர் துடுப்பு மீன்களின் வரிசையாகும். சில வகைப்பாட்டியலாளர் *பெர்சிபார்மிசு* வரிசையின் அகாந்துராய்டியா மற்றும் பெர்கோய்டியா துணைவரிசையில் அகாந்துரிபார்மிசுகளுக்குள் இம்மீனை மீன்களை வைக்கிறார்கள்.
# அக்காந்தூரிபார்மிசு

## வகைப்பாடு

உலக மீன்களின் 5ஆவது பதிப்பில் வரையறுக்கப்பட்டுள்ளபடி அகாந்தூரிபார்மிசு பின்வருமாறு வகைப்படுத்தப்பட்டுள்ளது.  
- வரிசை: அகாந்தூரிபார்மிசு
- துணைவரிசை:சையானோயிடெய் <small>கில், 1872</small>
- குடும்பம் எமெலிச்சிச்தைடே <small>பொய், 1867</small> (ரோவர்சு)
- குடும்பம் சயாண்டிடே <small>குயியர், 1829</small>
- துணைவரிசை அகாந்துராய்டி <small>கிரீன்வுட் *மற்றும் பலர்*, 1966 </small>
- குடும்பம் லுவாரிடே <small>கில், 1885</small>
- குடும்பம் ஜான்கிளேடே <small>பிளீக்கர், 1876</small> (மூரிசு தேவதை)
- † குடும்பம், அக்காந்தோனெமிடே <small>பன்னிகோவ், 1991</small>
- † குடும்பம் மசலோங்கிடே <small>டைலர் & பன்னிகோவ், 2005</small>
- குடும்பம் அகாந்துரிடே <small>போனபார்தே, 1835</small>
- துணைக்குடும்பம் நசினே <small>போலர் & பீன், 1929</small>
- துணைக்குடும்பம் அகாந்துரினே <small>போனபார்ட், 1835</small>
- இனக்குழு பிரியோனூரினி <small>ஜே. எல். பி. சுமித், 1966</small>
- இனக்குழு ஜெப்ரசோமினி <small>விண்டர்பாட்டம், 1993</small>
- இனக்குழு அகந்தூரினி <small>போனபார்தே, 1835</small>  
பிற வகைப்பாட்டியலாளர்கள் அகாந்தூரிபார்மிசிக்குள் சியானோயிடீயை சேர்க்கவில்லை. மேலும் இந்த துணை வரிசையில் சேர்க்கப்பட்ட இரண்டு குடும்பங்களையும் யூபெர்கேரியாவில் நிச்சயமற்ற இடத்தில் வைக்கிறார்கள்.
# ஜாசின் மக்களவைத் தொகுதி

ஜாசின் மக்களவைத் தொகுதி 1974-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1974-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது.  
1974-ஆம் ஆண்டில் இருந்து ஜாசின் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.
# ஜாசின் மக்களவைத் தொகுதி

## ஜாசின் மாவட்டம்

ஜாசின் மாவட்டம் என்பது மலாக்கா மாநிலத்தில் உள்ள மூன்று நிர்வாக மாவட்டங்களில் ஒன்றாகும். கிழக்கே ஜொகூர் மாநிலத்தின் தங்காக் மாவட்டம்; வடக்கே நெகிரி செம்பிலான் மாநிலத்தின் தம்பின் மாவட்டம்; மேற்கில் அலோர் காஜா மாவட்டம்; மற்றும் மத்திய மலாக்கா மாவட்டம்; ஆகியவை எல்லைகளாக உள்ளன. ஜாசின் மாவட்டம் 20 முக்கிம்களாகப் பிரிக்கப்பட்டு உள்ளது. அதன் தலைநகரம் ஜாசின்.  
மலாக்கா மாநிலத்தில் ஜாசின் மாவட்டம் மிகப் பெரிய மாவட்டமாகும். மாநில பரப்பளவில் 41.47% அளவு கொண்டது. கீசாங் நதி ஜாசின் நகரத்தின் வழியாகச் செல்கிறது. கீசாங் நதி, ஜாசின் புதிய நகரத்தையும் பழைய நகரத்தையும் மையப் பகுதியில் பிரிக்கிறது. ஜாசின் மாவட்டம் ஏறக்குறைய 75% தட்டையான சமவெளி கொண்டது. எந்தப் பகுதியும் கடல் மட்டத்தில் இருந்து 50 மீட்டர் உயரத்திற்கு மேல் இல்லை.
# ஜாசின் மக்களவைத் தொகுதி

## ஜாசின் மக்களவைத் தொகுதி

| ஜாசின் மக்களவைத் தொகுதியின் உறுப்பினர்கள் (1974 - 2022) |  |  |  |  |
| --- | --- | --- | --- | --- |
| 4-ஆவது மக்களவை | P096 | 1974–1978 | அகமட் இசுனின்
*(Ahmad Ithnin)* | ****
<small></small> |
| 5-ஆவது மக்களவை | 1978–1982 | அப்துல் காபார் பாபா
*(Abdul Ghafar Baba)* |  |  |
| 6-ஆவது மக்களவை | 1982–1986 |  |  |  |
| 7-ஆவது மக்களவை | P114 | 1986–1990 |  |  |
| 8-ஆவது மக்களவை | 1990–1995 |  |  |  |
| 9-ஆவது மக்களவை | P124 | 1995–1999 |  |  |
| 10-ஆவது மக்களவை | 1999–2004 | அபு சாகார் இசுனின்
*(Abu Zahar Ithnin)* |  |  |
| 11-ஆவது மக்களவை | P139 | 2004–2008 | முகமட் சாயிட் யூசோப்
*(Mohammad Said Yusof)* |  |
| 12-ஆவது மக்களவை | 2008–2013 | அகமட் அம்சா
*(Ahmad Hamzah)* |  |  |
| 13-ஆவது மக்களவை | 2013–2018 |  |  |  |
| 14-ஆவது மக்களவை | 2018–2022 |  |  |  |
| 15-ஆவது மக்களவை | 2022–தற்போது வரையில் | சுல்கிப்லி இசுமாயில்
*(Zulkifli Ismail)* | ****
<small></small> | } |
# அல்பைன் ஐபெக்ஸ்

**அல்பைன் ஐபெக்ஸ்** (*Alpine ibex*) ஐரோப்பாவில் உள்ள ஆல்ப்ஸ் மலைத்தொடர்களில் காணப்படும் ஒரு வகை ஆடு ஆகும். இது இபெக்ஸ் காட்டாடு இனத்தைச் சேர்ந்தது.  
இவைகள் ஆல்ப்ஸ் மலைத்தொடர்களின் செங்குத்தான, கரடுமுரடான நிலப்பரப்பு மற்றும் திறந்த அல்பைன் புல்வெளிகளில் வாழ்கின்றன. இவைகளை ஆல்ப்ஸ் மலைகளில் 3,300 மீட்டர் உயரத்திலும் காணலாம். இவற்றின் கூர்மையான குளம்புகள், மலைகளில் ஏறுவதற்கும், வாழ்வதற்கும் ஏற்றதாக உள்ளது. இவைகளின் முக்கிய உணவு புற்கள் ஆகும். இனப்பெருக்க காலம் தவிர, பிற நேரத்தில் வயது வந்த ஆண் மற்றும் பெண் ஆடுகள் பிரிந்து வாழ்கின்றனர்.
# அல்பைன் ஐபெக்ஸ்

## தோற்றம்

அல்பைன் காட்டாடுகளில் ஆண் ஆடுகளின் உடல் பெரிதாகவும், நீண்ட வளைந்த கொம்புகளுடன் காணப்படும். பெண் ஆடுகளின் உடல் சிறிதாகவும், சிறிய வளைந்த கொம்புகளுடன் காணப்படும். இதன் முடிகள் பழுப்பு-சாம்பல் நிறத்தில் காணப்படும். ஆண் ஆடுகளின் அதிகபட்ச எடை மற்றும் பெண் ஆடுகளின் அதிகபட்ச எடை ஆக உள்ளது. ஆண் ஆடு உயரமும்; உடல் நீளம் கொண்டுள்ளது. பெண் ஆடுகள் உயரமும், உடல் நீளமும் கொண்டுள்ளது.
# அல்பைன் ஐபெக்ஸ்

## இதனையும் காண்க

- இபெக்ஸ் காட்டாடு
# விக்கிப்பீடியா:தொடர்-தொகுப்பு 2024/நிகழ்வில் கலந்துகொள்வதற்கான முன்பதிவு

## கலந்துகொள்வோரின் பொறுப்புகள்

1. இந்தியாவில் வாழும் பயனர்கள், தமது பயணத்திற்கான ஏற்பாடுகளை தாமே செய்துகொள்ள வேண்டும். இவற்றிற்கானச் செலவுகள் மதிப்பூதியத்தில் உள்ளடங்கும்.
1. இலங்கைப் பயனரின் வானூர்திப் பயணத்திற்குரிய ஏற்பாட்டை நிகழ்வு ஒருங்கிணைப்பாளர்கள் செய்து தருவர். இலங்கையில் தேவைப்படும் பயண ஏற்பாடுகள், விசா, இந்தியாவில் தேவைப்படும் பயண ஏற்பாடுகள் ஆகியவற்றை பயனர் தானே செய்துகொள்ள வேண்டும். இவற்றிற்கானச் செலவுகள் மதிப்பூதியத்தில் உள்ளடங்கும்.
1. பயனர்கள் தமது மடிக்கணினியைக் கொண்டு வர வேண்டும்.
# விக்கிப்பீடியா:தொடர்-தொகுப்பு 2024/நிகழ்வில் கலந்துகொள்வதற்கான முன்பதிவு

## தங்குமிடம், உணவு ஏற்பாடு தொடர்பான தகவல்கள்

1. 27-செப்டம்பர்-2024 அன்று மாலை முதல் 29-செப்டம்பர்-2024 மாலை வரை தங்குவதற்கான அறை வழங்கப்படும். ஒரு அறையில் இருவர் தங்கும் வகையில் இருக்கும். அறைக்கான வாடகையை நிகழ்வு ஒருங்கிணைப்பாளர்கள் செலுத்துவர்.
1. 27-செப்டம்பர்-2024 அன்றைய இரவு உணவிற்கான ஏற்பாட்டை, கலந்துகொள்பவர் தானே செய்துகொள்ள வேண்டும். இதற்கானச் செலவு மதிப்பூதியத்தில் உள்ளடங்கும்.
1. 28-செப்டம்பர்-2024 அன்றைய 3 வேளை உணவு, 2 வேளை நொறுவை / காப்பி / தேநீர் ஆகியன விடுதியில் வழங்கப்படும். இதற்குரியக் கட்டணத்தை நிகழ்வு ஒருங்கிணைப்பாளர்கள் செலுத்துவர்.
1. 29-செப்டம்பர்-2024 அன்றைய 2 வேளை உணவு, 2 வேளை நொறுவை / காப்பி / தேநீர் ஆகியன விடுதியில் வழங்கப்படும். இதற்குரியக் கட்டணத்தை நிகழ்வு ஒருங்கிணைப்பாளர்கள் செலுத்துவர்.
1. 29-செப்டம்பர்-2024 அன்றைய இரவு உணவிற்கான ஏற்பாட்டை, கலந்துகொள்பவர் தானே செய்துகொள்ள வேண்டும். இதற்கானச் செலவு மதிப்பூதியத்தில் உள்ளடங்கும்.
# விக்கிப்பீடியா:தொடர்-தொகுப்பு 2024/நிகழ்வில் கலந்துகொள்வதற்கான முன்பதிவு

## மதிப்பூதியம் தொடர்பான தகவல்கள்

### இந்தியாவிலிருந்து கலந்துகொள்ளும் தமிழ் விக்கிப்பீடியர்களுக்கான மதிப்பூதியம்

| வரிசை எண் | செலவு விவரம் | தொகை |  |
| --- | --- | --- | --- |
| align=1 | வசிக்கும் ஊரிலிருந்து சேலம் வந்து, திரும்புதலுக்கான போக்குவரத்து* | align=₹ 1,500 |  |
| align=2 | உள்ளூர்ப் போக்குவரத்து (வசிக்கும் ஊரிலும், சேலத்திலும்)** | align=₹ 600 |  |
| align=3 | சேலத்திலிருந்து ஏற்காடு வந்து, திரும்புதலுக்கான போக்குவரத்து*** | align=₹ 500 |  |
| align=4 | 27-செப்டம்பர்-2024 நாளின் இரவு உணவு | align=₹ 200 |  |
| align=5 | 29-செப்டம்பர்-2024 நாளின் இரவு உணவு | align=₹ 200 |  |
| - | **மொத்தம்** | '₹ 3,000''' | } |  
தொடருந்துப் பயணம் (அல்லது) பேருந்துப் பயணம் என்பதாக கருதப்பட்டுள்ளது.  
மூவுருளி உந்துப் பயணம் என்பதாக கருதப்பட்டுள்ளது.  
பேருந்துப் பயணம், மூவுருளி உந்துப் பயணம் என்பதாக கருதப்பட்டுள்ளது.
# விக்கிப்பீடியா:தொடர்-தொகுப்பு 2024/நிகழ்வில் கலந்துகொள்வதற்கான முன்பதிவு

## மதிப்பூதியம் தொடர்பான தகவல்கள்

### இலங்கையிலிருந்து கலந்துகொள்ளும் தமிழ் விக்கிப்பீடியர்களுக்கான மதிப்பூதியம்

இலங்கையில் தேவைப்படும் பயண ஏற்பாடுகள், விசா, இந்தியாவில் தேவைப்படும் பயண ஏற்பாடுகள், 27-செப்டம்பர்-2024 நாளின் 3 வேளைக்கான உணவு, 29-செப்டம்பர்-2024 நாளின் இரவு உணவு ஆகியவற்றைக் கருத்திற் கொண்டு **இந்தியப் பணம் ₹ 10,000** மதிப்பூதியமாக கணக்கிடப்பட்டுள்ளது.
# விக்கிப்பீடியா:தொடர்-தொகுப்பு 2024/நிகழ்வில் கலந்துகொள்வதற்கான முன்பதிவு

## கூகுள் படிவம் வாயிலாக முன்பதிவு செய்தல்

<div>  
</div>
# குமார் சகானி

## துவக்ககால வாழ்க்கை

சகானி 1940 திசம்பர் 7 அன்று சிந்து மாகாணத்தின் லர்கானாவில் (தற்போதைய பாக்கித்தானில்) பிறந்தார். 1947 இந்தியாவின் பிரிவினைக்குப் பிறகு, சகானியின் குடும்பம் பம்பாய் நகரத்திற்கு (தற்போதைய மும்பை) இடம் பெயர்ந்தது. இவர் இன்ஸ்டிட்யூட் டெஸ் ஹாட்ஸ் எடுடெஸ் சினிமாட்டோகிராபிக்சில் (ஐடிஹெச்இசி) பயில்வதற்காக பிரான்சுக்குச் சென்றார். மேலும் யுனே ஃபெம் டூஸ் என்ற திரைப்படத்திற்கு இயக்குநர் ராபர்ட் பிரெசனிடம் உதவியாளராகப் பணியாற்றினார். இவரது மற்ற முதன்மையான படங்களில் 1989 திரைப்படமான *கயல் கத்த,* 1990 படமான *கஸ்பா* ஆகியவை ஆடங்கும். மேலும் *ரெயில்ஸ் ஃபார் தி வேர்ல்ட், ஃபயர் இன் தி பெல்லி, எவர் யுனிவர்ஸ், வர் வார் வாரி* ஆகிய குறும்படங்களையும் *பவந்தரண,* *சார் அத்யாய* ஆகிய ஆவணப்படங்களையும் இயக்கினார். இவரது படங்கள் 1972, 1990, 1991 ஆகிய ஆண்டுகளில் சிறந்த திரைப்படத்திற்கான பிலிம்பேர் விமர்சகர் விருதைப் பெற்றன. *மாயா தர்பன்* 1972 இல் இந்தியில் சிறந்த திரைப்படத்திற்கான தேசிய திரைப்பட விருதைப் பெற்றது. இவரது படங்கள் ரோட்டடாம் சர்வதேச திரைப்பட விழாவில் திரையிடப்பட்டன. *கயல் கத்த* திரைப்படம் 1990 ரோட்டர்டாமில் திரைப்பட விழாவில் ஃபிப்ரெஸ்சி பரிசைப் பெற்றது. இவர் 1998 இல் பிரின்ஸ் கிளாஸ் விருதைப் பெற்றார்.  
1976 முதல் 1978 வரை, *மகாபாரதத்தின்* இதிகாச பாரம்பரியம், பௌத்த படிமவியல், இந்தியப் பாரம்பரிய இசை, பக்தி இயக்கம் ஆகியவற்றை ஆராய்வதற்காக ஹோமி பாபா பட்டதாரிகள் ஆதரவூதியத்திட்டத்தை நடத்தினார். சகானி இந்தியாவின் காப்பக மற்றும் மறுசீரமைப்புத் திட்டமான ஃபிலிம் ஹெரிடேஜ் அறக்கட்டளையிலும் செயல்பட்டார். புனே திரைப்படக் கல்லூரியில் கற்பித்தார். இவரது 51 கட்டுரைகள் அடங்கிய புத்தகமான, *குமார் ஷஹானி: ஆதி ஷாக் ஆஃப் டிசையர் அண்ட் அதர் எஸ்ஸேஸ்*, 2015 இல் துலிகா புக்சால் வெளியிடப்பட்டது. அந்தக் கட்டுரைகள் 40 ஆண்டு காலக்கட்டத்தில் எழுதப்பட்டவையாகும்.
# குமார் சகானி

## மரணம்

சகானி தனது 83வது வயதில் 24 பிப்ரவரி 2024 அன்று, மேற்கு வங்கத்தின் கொல்கத்தாவில், இறந்தார்.
# குமார் சகானி

## திரைப்படவியல்

**சான்றுகள்:**
| 1966 | *தி கிளாஸ் பேன்* | b/w, 35mm, 10 min. Graduation film. FTII. |  |
| --- | --- | --- | --- |
| 1967 | *மன்மட் பாசஞ்சர்ஸ்* | b/w, 35mm, 15 min. Short film. FTII. |  |
| 1967 | *எ சர்டண்ட் சைல்ட்வுட்* | (ஆங்கிலம் மற்றும் குசராத்தி). b/w, 35mm, 22 min. Documentary for Directorate of Films, Gujarat, India. |  |
| 1970 | *ரெயில்ஸ் பார் தி வேல்ட்* | 35mm, 20 min. Technicolor, Documentary made for Steel Authority of India Ltd. (SAIL) |  |
| 1971 | *ஆப்ஜக்ட்* | 16mm, 10 min. Kodachrome, Short film made in coll;aboration wioth the psychoanalyst Udayan Patel. |  |
| 1972 | *மாயா தர்பன்* | (இந்தி) 35mm, 100 min. Feature. NFDC. Winner Filmfare Award – Best Film (Critics)  
National Film Award for Best Feature Film in Hindi |  |
| 1988 | *வர் வர் வரி* | (இந்தி). b/w, 35mm, 29 min, produced by the Film & Television Institute of India |  |
| 1988 | *எ ஷிப் அக்ரவுண்ட்* | (ஆங்கிலம்). 16mm, Short film. |  |
| 1989 | *காயல் கதா* | (இந்தி) 35&nbsp;mm Winner Filmfare Award – Best Film (Critics) |  |
| 1997 | *சார் ஆதியா* | (இந்தி மற்றும் வங்க மொழி) film based on Rabindranath Tagore's novel produced by NFDC |  |
| 2000 | *ஆம்போ புலூட்/பிரஹா பாரியோ கர் அங்கன் கோனே* | (இந்தி மற்றும் தமிழ்) film produced by the Ministry of External Affairs |  |
| 2004 | *ஆஸ்த குரோ பிளைஸ்* | Film based on the artist Akbar Padamsee |  |
| 2007 | *சாபகானா* | (வங்க மொழி) short film made at Satyajit Ray Film &amp;amp; Television Institute |  |
| 2019 | *பிரியே சாருஷிலே* | (ஒடியா மற்றும் இத்தாலியன்), feature documentary, completed but unreleased | } |
# குமார் சகானி

## விருதுகள்

**சான்றுகள்:**  
- தேசிய விருது (1972, 1984, 1991)
- பிலிம்பேர் விமர்சகர்கள் விருதுகள்-சிறந்த படம் (1972, 1990, 1991)
- ரோட்டர்டாம் சர்வதேச திரைப்பட விழா – FIPRESCI விருது (1990)
- பிரின்ஸ் கிளாஸ் விருது (1998)
# கொரியக் கானாங்கெளுத்தி

**கொரியக் கானாங்கெளுத்தி** (*Korean mackerel*) **கொரியச் சீலா** என்றும் அழைக்கப்படும் *இசுகோம்பரோமோரசு கொரியானசு* என்பது கானாங்கெளுத்தி குடும்பத்தைச் சேர்ந்த ஓர் எலும்பு மீன் ஆகும். இந்தக் குடும்பத்திற்குள், இந்த மீன் எசுப்பானிய கானாங்கெளுத்தி, இசுகாம்பெரோமோரினி இனக்குழுவினைச் சேர்ந்ததாகும். இது இந்தோ-பசிபிக் பகுதியில் பரவிக் காணப்படுகிறது. இது இந்தியா மற்றும் இலங்கையின் கிழக்குக் கடற்கரையிலிருந்து ஆசியக் கண்ட திட்டுப் பகுதியான சுமாத்திரா தீவுகள் வரை பரவியுள்ளது. வடக்கே கொரியா மற்றும் சப்பான் கடலில் வாகாசா விரிகுடா வரையும் இதன் பரவல் நீண்டுள்ளது. இந்தச் சிற்றினம் இதன் வாழிட வரம்பின் சில பகுதிகளில் வணிக முக்கியத்துவம் வாய்ந்தது. இங்கு இவை செவுள் வலைகளைப் பயன்படுத்திப் பிடிக்கப்பட்டு உடனடியாகவோ அல்லது உலர்த்தி உப்பிட்டு கருவாடாக விற்பனை செய்யப்படுகிறது. கொரியக் கானாங்கெளுத்தி பால்க் விரிகுடா மற்றும் இந்தியாவின் மன்னார் வளைகுடா பகுதியில் மூழ்கு வலையினைப் பயன்படுத்தி அதிகமாகப் பிடிக்கப்படும் ஒரு மீன் ஆகும்.
# சோடியம் முக்குளோரோ அசிட்டேட்டு

**சோடியம் முக்குளோரோ அசிட்டேட்டு** (*Sodium trichloroacetate*) என்பது C<sub>2</sub>Cl<sub>3</sub>NaO<sub>2</sub> என்ற மூலக்கூற்று வாய்பாடால் விவரிக்கப்படும் ஒரு கரிம வேதியியல் சேர்மமாகும். சோடியம் டிரைகுளோரோ அசிட்டேட்டு என்ற பெயராலும் அழைக்கப்படுகிறது. CCl<sub>3</sub>CO<sub>2</sub>Na என்ற அமைப்பு வாய்பாட்டாலும் இதை அடையாளப்படுத்தலாம். ஒரு குரோமோசோமில் மரபணுக்களைக் கண்டறியும் செயல்முறையில் படியெடுக்கும்போது உணர்திறன் மற்றும் துல்லியத்தை அதிகரிக்க இச்சேர்மம் பயன்படுகிறது. முன்னதாக சோடியம் முக்குளோரோ அசிட்டேட்டு 1950 ஆம் ஆண்டுகளில் களைக்கொல்லியாகப் பயன்படுத்தப்பட்டது. ஆனால் கட்டுப்பாட்டாளர்கள் அதை 1980 ஆம் ஆண்டுகளின் பிற்பகுதியிலும் 1990 ஆம் ஆண்டுகளின் முற்பகுதியிலும் சந்தையில் இருந்து அகற்றினர்.
# சோடியம் முக்குளோரோ அசிட்டேட்டு

## தயாரிப்பு

முக்குளோரோ அசிட்டிக் அமிலத்துடன் சோடியம் ஐதராக்சைடைச் சேர்த்து வினைபுரியச் செய்து சோடியம் முக்குளோரோ அசிட்டேட்டு தயாரிக்கப்படுகிறது.  
:CCl<sub>3</sub>CO<sub>2</sub>H + NaOH -> CCl<sub>3</sub>CO<sub>2</sub>Na + H<sub>2</sub>O
# சோடியம் முக்குளோரோ அசிட்டேட்டு

## வினைகள்

### காரத்தன்மை

சோடியம் முக்குளோரோ அசிட்டேட்டு சோடியம் அசிட்டேட்டை விட பலவீனமான ஒரு காரமாகும். ஏனெனில் முக்குளோரோமெத்தில் குழுவின் எலக்ட்ரான்-திரும்புதல் இயல்பு இதற்கு காரணமாகும். இதேபோல சோடியம் முப்புளோரோ அசிட்டேட்டும் பலவீனமான ஒரு காரணமாகும். இருப்பினும், பொருத்தமான வலுவான அமிலங்களின் முன்னிலையில் இது எளிதில் புரோட்டானேற்றம் அடையும்.  
:CCl<sub>3</sub>CO<sub>2</sub><sup>-</sup> + H<sub>2</sub>SO<sub>4</sub> -> CCl<sub>3</sub>CO<sub>2</sub>H + HSO<sub>4</sub><sup>-</sup>
# சோடியம் முக்குளோரோ அசிட்டேட்டு

## எதிர்மின் அயனி முன்னோடி

சோடியம் முக்குளோரோ அசிட்டேட்டு வினையாக்கி முக்குளோரோமெத்தில் குழுவை மற்ற மூலக்கூறுகளில் அறிமுகப்படுத்த பயனுள்ளதாக இருக்கும். கார்பாக்சில் குழு நீக்கத்தின் போது இது முக்குளோரோமெத்தில் அயனியை உருவாக்குகிறது. முக்குளோரோமெத்தில் அயனி ஆல்டிகைடுகள், கார்பாக்சிலிக் அமில நீரிலிகள், கீட்டோன்கள் (இயோசிக்கு-ரீவ் வினைக்கு முன்னோடியாக அமைவது) மற்றும் அசைல் ஆலைடுகள் போன்ற பல்வேறு கார்பனைல் செயல்பாட்டுக் குழுக்களைத் தாக்குவதற்குப் போதுமான வலுவான அணுக்கருகவரி ஆகும்
# சோடியம் முக்குளோரோ அசிட்டேட்டு

## இவற்றையும் காண்க

- முக்குளோரோ அசிட்டிக் அமிலம்
- சோடியம் குளோரோ அசிட்டேட்டு
- சோடியம் முப்புளோரோ அசிட்டேட்டு
# பெர்கோமார்பா

**பெர்கோமார்பா** (*Percomorpha*) என்பது கதிர் துடுப்பு மீன் உயிரிக்கிளையில் 17 000க்கும் மேற்பட்ட சிற்றினங்களை கொண்டதாகும். இவற்றில் சூரை மீன், கடல்குதிரை, கோபி, சிச்சிலிட், தட்டை மீன், விராசி, பாறை மீன், தூண்டில் மீன், பேத்தை மீன் உள்ளடங்கியன.
# பெர்கோமார்பா

## பரிணாமம்

*பெர்கோமார்பா* என்பது எலும்பு மீன்களின் மிகவும் மாறுபட்ட குழுவாகும். எலும்பு மீன்கள் மற்றும் பெர்கோமார்பு மீன்கள் புது உயிர் ஊழியில் செழித்தோங்கின. புதைபடிவச் சான்றுகள் 66 மில்லியன் ஆண்டுகளுக்கு முன்னர் கிரெட்டேசியசு-பேலியோஜென் எல்லைப் பகுதியில் இனவழிப்பு நிகழ்விற்குப் பிறகு உடனடியாக எலும்பு மீன்களின் எண்ணிக்கை மிகுதியாகப் பெரிய அளவில் எண்ணிக்கை அதிகரிப்பு இருந்ததைக் காட்டுகிறது. அறியப்பட்ட மிகப் பழமையான பெர்கோமார்பு புதைபடிவங்கள் சான்டோனியன் முதல் இத்தாலி மற்றும் சுலோவீனியா காம்பானியன் வரை உள்ள ஆரம்பக்கால டெட்ராவோடொன்டிபார்ம்களான புரோட்டிரியாகாந்தசு மற்றும் கிரெட்டட்ரியாகாந்திடே ஆகும். ஆரம்பக்கால பெர்கோமார்புகளின் அதிகப் பன்முகத்தன்மை இத்தாலி நார்டோவின் காம்பானியனிலிரு அறியப்படுகிறது. மேலும் இவை நவீன வரிசைகளில் ஓரளவு பன்முகப்படுத்தலையும் காட்டுகின்றன. இதில் சிங்னாதிபார்மிசு மற்றும் டெட்ராவோடொன்டிபார்ம்களின் பிரதிநிதிகள் அறியப்படுகிறார்கள். லெபனானின் செனோமேனியனிலிருந்து *பிளெக்டோ கிரெட்டாசிக்கசு* மிகப் பழமையான பெர்கோமார்பு ஆகும். இது ஓர் அடிப்படை டெட்ராவோடொன்டிபார்மாக இருக்கலாம். இருப்பினும், சில உருவவியல் பகுப்பாய்வுகள் இது பெர்கோமார்பற்ற குழுக்களுடன் ஒற்றுமையைக் காட்டுகின்றன என்பதைக் குறிக்கின்றன.
, டெவோனியன் முதல் தற்போது வரை சுழல் வரைபடமாக. சுழல்களின் அகலம் குடும்பங்களின் எண்ணிக்கையுடன் விகிதாசாரமாக உள்ளது. இது பன்முகத்தன்மையின் தோராயமான மதிப்பீடாகும். இந்த வரைபடம் பென்டன், எம். ஜே. (2005) வெர்டெப்ரேட் பேலியன்டாலஜி, பிளாக்வெல், 3 வது பதிப்பு, பக்கம் 185 இல் உள்ள படம் 7.]]
# பெர்கோமார்பா

## பரிணாமம்

### தொகுதி வரலாறு

#### வெளிப்புற உறவுகள்

கீழே உள்ள இரண்டு கிளைவரை படம் பெடாங்குர்-ஆர் மற்றும் பலர், 2017ஐ அடிப்படையாகக் கொண்டவை. பெர்கோமார்பு என்பது எலும்பு மீன்களின் ஒரு உயிரிக்கிளை ஆகும். முதல் கிளைவரை படம் மற்ற உயிருள்ள குழுக்களுடன் பெர்கோமார்ப்களின் தொடர்புகளைக் காட்டுகிறது.
# பெர்கோமார்பா

## பரிணாமம்

### தொகுதி வரலாறு

#### உள் உறவுகள்

பின்வரும் கிளைவரை படம் பெர்கோமார்ப் மீன்களின் பல்வேறு குழுக்களின் பரிணாம உறவுகளைக் காட்டுகிறது
# சோடியம் முப்புளோரோ அசிட்டேட்டு

**சோடியம் முப்புளோரோ அசிட்டேட்டு** (*Sodium trifluoroacetate*) என்பது C<sub>2</sub>F<sub>3</sub>NaO<sub>2</sub> என்ற மூலக்கூற்று வாய்பாடால் விவரிக்கப்படும் ஒரு கரிம வேதியியல் சேர்மமாகும். சோடியம் டிரைகுளோரோ அசிட்டேட்டு என்ற பெயராலும் அழைக்கப்படுகிறது. CF<sub>3</sub>CO<sub>2</sub>Na என்ற அமைப்பு வாய்பாட்டாலும் இதை அடையாளப்படுத்தலாம். முப்புளோரோ அசிட்டிக் அமிலத்தின் சோடியம் உப்பாக சோடியம் முப்புளோரோ அசிட்டேட்டு வகைப்படுத்தப்படுகிறது. முப்புளோரோமெத்திலேற்ற வினைகளுக்கு உரிய மூலமாக இதை பயன்படுத்துகிறார்கள்.
# சோடியம் முப்புளோரோ அசிட்டேட்டு

## தயாரிப்பு

50 சதவீத நீர்த்த முப்புளோரோ அசிட்டிக் அமிலத்துடன் சம அளவு சோடியம் கார்பனேட்டை கரைத்து சோடியம் முப்புளோரோ அசிட்டேட்டு தயாரிக்கப்படுகிறது. கரைசலை வடிகட்டி சிறப்பு கவனத்துடன் உப்பை சிதைவடைதலின்றி வெற்றிட ஆவியாக்கம் செய்ய வேண்டும். பெறப்படும் திண்மத்தை 100 பாகை செல்சியசு வெப்பநிலையில் உலர்த்தி பயன்படுத்தலாம்.
# சோடியம் முப்புளோரோ அசிட்டேட்டு

## காரத்தன்மை

சோடியம் முப்புளோரோ அசிட்டேட்டின் காடித்தன்மை எண் 0.23 ஆகும். 4.76 காடித்தன்மை எண் கொண்ட அசிட்டிக் அமிலத்துடன் ஒப்பிடுகையில் முப்புளோரோ அசிட்டேட்டு அயனியின் காரத்தன்மை மிகவும் பலவீனமானதாகும். இது கார்பாக்சிலேட்டு குழுவை ஒட்டிய மூன்று புளோரின் அணுக்களின் எலக்ட்ரான்-திரும்புதல் விளைவு இதற்கு காரணமாகும். ஐதரோகுளோரிக் அமிலம் அல்லது சல்பூரிக் அமிலம் போன்ற வலிமையான அமிலங்கள் முப்புளோரோ அசிட்டேட்டு அயனியை முப்புளோரோ அசிட்டிக் அமிலமாக புரோட்டானேற்றம் செய்ய இயலும்.  
::CF<sub>3</sub>CO<sub>2</sub><sup>-</sup> + HCl -> CF<sub>3</sub>CO<sub>2</sub>H + Cl<sup>-</sup>
::CF<sub>3</sub>CO<sub>2</sub><sup>-</sup> + H<sub>2</sub>SO<sub>4</sub> -> CF<sub>3</sub>CO<sub>2</sub>H + HSO<sub>4</sub><sup>-</sup>  
பொதுவாக, முப்புளோரோ அசிட்டேட்டு சமநிலையில் ஐதரோனியம் நேர்மின் அயனிகளுடன் வினைபுரிந்து முப்புளோரோ அசிட்டிக் அமிலத்தை உருவாக்குகிறது:  
::CF<sub>3</sub>CO<sub>2</sub><sup>-</sup> + H<sub>3</sub>O<sup>+</sup> <=>> CF<sub>3</sub>CO<sub>2</sub>H + H<sub>2</sub>O  
முப்புளோரோ அசிட்டிக் அமிலம் மற்றும் ஐதரோனியம் அயனிக்கு இடையே உள்ள காடித்தன்மை எண்ணில் உள்ள ஒற்றுமையின் காரணமாக ஐதரோனியத்துடனான பொதுவான வினை சமநிலையில் உள்ளது.
# சோடியம் முப்புளோரோ அசிட்டேட்டு

## பயன்

முப்புளோரோமெத்திலேற்ற வினைகளுக்கு சோடியம் முப்புளோரோ அசிட்டேட்டு ஒரு பயனுள்ள வினையாக்கியாகும்.
# சோடியம் முப்புளோரோ அசிட்டேட்டு

## இவற்றையும் காண்க

- முப்புளோரோஅசிட்டிக் அமிலம்
- சோடியம் அசிட்டேட்டு
# பகுப்பு:Languages without ISO 639-3 code but with Glottolog code

This list is populated by writing entering a value in the [glotto] field but not in the [iso3] field of வார்ப்புரு:Infobox Language. As ISO codes are assigned to these languages, the articles should be updated to remove them from this category.
# செகிஜாங் மக்களவைத் தொகுதி

செகிஜாங் மக்களவைத் தொகுதி 2003-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 2004-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது.  
2004-ஆம் ஆண்டில் இருந்து செகிஜாங் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.
# செகிஜாங் மக்களவைத் தொகுதி

### சிகாமட் மாவட்டம்

சிகாமட் மாவட்டம் மலேசியாவின் ஜொகூர் மாநிலத்தில் உள்ள ஒரு மாவட்டம் ஆகும். சிகாமட் மாவட்டத்திற்கு சிகாமட் நகரம் தலைநகரமாக விளங்குகிறது.  
இந்த மாவட்டம் கோலாலம்பூர் மாநகரில் இருந்து 144 கி.மீ.; ஜொகூர் பாரு மாநகரில் இருந்து 155 கி.மீ. தொலைவில் அமைந்து உள்ளது.  
சிகாமட் மாவட்டம் 11 முக்கிம்களாகப் பிரிக்கப்பட்டு நிர்வாகம் செய்யப் படுகிறது.  
- சுங்கை சிகாமட்
- கெமிஞ்சே
- பெக்கோக்
- ஜாபி
- செர்மின்
- பூலோ காசாப்
- ஜெமிந்தா
- பொகோ
- லாபிஸ்
- சாஆ
- கிம்மாஸ்
# செகிஜாங் மக்களவைத் தொகுதி

## செகிஜாங் மக்களவை தொகுதி

| செகிஜாங் நாடாளுமன்ற உறுப்பினர்கள் (2004 - 2023) |  |  |  |  |
| --- | --- | --- | --- | --- |
| 11-ஆவது மக்களவை | P141 | 2004–2008 | பகாரும் முகமது
(Baharum Mohamed) | ****
<small></small> |
| 12-ஆவது மக்களவை | 2008–2013 |  |  |  |
| 13-ஆவது மக்களவை | 2013–2018 | அனுவார் அப்துல் மனாப்
*(Anuar Abdul Manap)* |  |  |
| 14-ஆவது மக்களவை | 2018–2022 | நத்ரா இசுமாயில்
*(Natrah Ismail)* | ****
<small> |  |
| 15-ஆவது மக்களவை | 2022–தற்போது வரையில் | சலேகா முசுதபா
*(Zaliha Mustafa)* | } |  |
# பதான் மக்களவைத் தொகுதி

**பதான் மக்களவைத் தொகுதி** (*Patan Lok Sabha constituency*) என்பது இந்தியாவின் மேற்குப் பகுதியில் உள்ள குசராத்து மாநிலத்தில் உள்ள ஒரு மக்களவைத் தொகுதியாகும்.
# பதான் மக்களவைத் தொகுதி

## சட்டமன்றத் தொகுதிகள்

தற்போது, பதான் மக்களவைத் தொகுதியில் ஏழு சட்டமன்றத் தொகுதிகள்<nowiki/>உள்ளன.
| 11 | வட்காம் | எஸ். சி. | பனஸ்கந்தா | ஜிக்னேஷ் மேவானி | இதேகா | இதேகா |  |
| --- | --- | --- | --- | --- | --- | --- | --- |
| 15 | கங்ரேஜ் | பொது | பனஸ்கந்தா | அம்ருத்ஜி தாகூர் | இதேகா | பாஜக |  |
| 16 | ரதன்பூர் | பொது | பதான் | லவிங்ஜி சோலங்கி | பாஜக | பாஜக |  |
| 17 | சனஸ்மா | பொது | பதான் | தினேசுபாய் தாகூர் | இதேகா | பாஜக |  |
| 18 | பதான் | பொது | பதான் | மருத்துவர் கிருத்தி குமார் படேல் | இதேகா | பாஜக |  |
| 19 | சித்பூர் | பொது | பதான் | பல்வந்த் சிங் ராஜ்புத் | பாஜக | பாஜக |  |
| 20 | கேரலு | பொது | மகேசனா | சர்தார்பாய் சவுத்ரி | பாஜக | பாஜக | } |
# பதான் மக்களவைத் தொகுதி

## மக்களவை உறுப்பினர்கள்

| 1957 | தாகூர் மோதிசின் பகதுர்சிங் | இந்திய தேசிய காங்கிரசு |
| --- | --- | --- |
| 1962 | புருசோத்தமதாசு ரண்சோத்தாசு படேல் |  |
| 1967 | டி. ஆர். பர்மர் | சுதந்திராக் கட்சி |
| 1971 | கெம்ச்சன்பாய் சோமபாய் சவ்தா | இந்திய தேசிய காங்கிரசு |
| 1977 | ஜனதா கட்சி |  |
| 1980 | பர்மார் கிராலால் ரஞ்சோத்தாசு | இந்திய தேசிய காங்கிரசு |
| 1984 | வங்கர் புனம்சந்த் மிதாபாய் | இந்திய தேசிய காங்கிரசு |
| 1989 | கெம்ச்சன்பாய் சோமபாய் சவ்தா | ஜனதா தளம் |
| 1991 | மகேஷ் கனோடியா | பாரதிய ஜனதா கட்சி |
| 1996 |  |  |
| 1998 |  |  |
| 1999 | பிரவீன் ராஷ்டிரபால் | இந்திய தேசிய காங்கிரசு |
| 2004 | மகேஷ் கனோடியா | பாரதிய ஜனதா கட்சி |
| 2009 | ஜகதீசு தாகூர் | இந்திய தேசிய காங்கிரசு |
| 2014 | லீலாதர்பாய் வகேலா | பாரதிய ஜனதா கட்சி |
| 2019 | பாரத்சின்ஜி தபாய் |  |
| 2024 | } |  |
# போர்பந்தர் மக்களவைத் தொகுதி

**போர்பந்தர் மக்களவைத் தொகுதி** (*Porbandar Lok Sabha constituency*) என்பது மேற்கு இந்தியாவின் குசராத்து மாநிலத்தில் உள்ள 26 மக்களவை தொகுதிகளில் ஒன்றாகும்.
# போர்பந்தர் மக்களவைத் தொகுதி

## சட்டமன்றத் தொகுதிகள்

தற்போது, போர்பந்தர் மக்களவைத் தொகுதியில் ஏழு சட்டமன்றத் தொகுதிகள் உள்ளன.
| 73 | கோண்டல் | பொது | ராஜ்கோட் | கீதாபா ஜடேஜா | பாஜக | பாஜக |  |
| --- | --- | --- | --- | --- | --- | --- | --- |
| 74 | ஜெட்பூர் | பொது | ராஜ்கோட் | ஜெயேஷ் ரடாடியா | பாஜக | பாஜக |  |
| 75 | தோராஜி | பொது | ராஜ்கோட் | மகேந்திரபாய் படலியா | பாஜக | பாஜக |  |
| 83 | போர்பந்தர் | பொது | போர்பந்தர் | அர்ஜுன் மோத்வாடியா | பாஜக | பாஜக |  |
| 84 | குட்டியானா | பொது | போர்பந்தர் | கந்தால் ஜடேஜா | சக | பாஜக |  |
| 85 | மானவடார் | பொது | ஜுனாகத் | அரவிந்த்பாய் லடானி | பாஜக | பாஜக |  |
| 88 | கேசோத் | பொது | ஜுனாகத் | தேவபாய் மலம் | பாஜக | பாஜக | } |
# போர்பந்தர் மக்களவைத் தொகுதி

## நாடாளுமன்ற உறுப்பினர்கள்

| 1977 | தர்மசின்பாய் படேல் | ஜனதா கட்சி |
| --- | --- | --- |
| 1980 | மால்தேவ்ஜி ஒடெட்ரா | இந்திய தேசிய காங்கிரசு |
| 1984 | பார்சோதம்பாய் பாலோடியா | இந்திய தேசிய காங்கிரசு |
| 1989 | பல்வந்த்பாய் மன்வர் | ஜனதா தளம் |
| 1991 | ஹரிலால் படேல் | பாரதிய ஜனதா கட்சி |
| 1996 | கோர்தன்பாய் ஜாவியா |  |
| 1998 |  |  |
| 1999 |  |  |
| 2004 | ஹரிலால் படேல் |  |
| 2009 | வித்தல்பாய் ராததியா | இந்திய தேசிய காங்கிரசு |
| 2013^ | பாரதிய ஜனதா கட்சி |  |
| 2014 |  |  |
| 2019 | ரமேஷ்பாய் தாதுக் |  |
| 2024 | மன்சுக் எல். மாண்டவியா | } |
^ இடைத்தேர்தல்வித்தல்பாய் ரடாடியா 2009ஆம் ஆண்டில் இந்திய காங்கிரசு கட்சியின் சார்பில் போட்டியிட்டு மக்களவை உறுப்பினர் ஆனார். ஆனால் 2012 சட்டமன்றத் தேர்தலில் தோராஜியிலிருந்து காங்கிரசி சட்டமன்ற உறுப்பினர் ஆன பிறகு மக்களவை உறுப்பினர் பதவியிலிருந்து விலகினார். ஆனால், தேர்தலுக்கு பிறகு இவர் காங்கிரசு கட்சியிலிருந்து விலகினார். 2013 மக்களவைத் தேர்தலில் பாஜக சார்பில் போட்டியிட்டு வெற்றி பெற்றார். 2013 தோராஜி சட்டப்பேரவைத் தேர்தலில் பாஜகவின் பிரவீன் மங்காடியா வெற்றி பெற்றார்.
# லாபிஸ் மக்களவைத் தொகுதி

லாபிஸ் மக்களவைத் தொகுதி 1974-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1974-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது.  
1974-ஆம் ஆண்டில் இருந்து லாபிஸ் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.
# லாபிஸ் மக்களவைத் தொகுதி

### லாபிஸ் நகரம்

**லாபிஸ்** நகரம் ஜொகூர் மாநிலத்தில் சிகாமட் மாவட்டத்தில் உள்ள ஒரு நகரம். தீபகற்ப மலேசியாவின் பழைய வடக்கு-தெற்கு கூட்டரசு நெடுஞ்சாலை, லாபிஸ் நகரின் வழியாகச் செல்கிறது. சிங்கப்பூர்; ஜொகூர் பாரு மாநகரங்களுக்குப் பயணிப்பவர்கள் இந்த நகரைக் கடந்து செல்ல வேண்டும்.  
மலேசியாவின் முதன்மைத் தொடருந்து சேவையான மலாயா தொடருந்து நிறுவனம், தெற்கில் இருக்கும் ஜொகூர் மாநிலத் தலைநகர் ஜொகூர் பாரு நகருடன் இந்த நகரத்தை இணைக்கின்றது.  
முன்பு காலத்தில், கம்போங் பாயா மேரா (*Kampung Paya Merah*) என்று அழைக்கப்படும் ஒரு சிறிய கிராமமாக லாபிஸ் இருந்தது. இங்கு அதிகமாகக் காணப்பட்ட நன்னீர் ஆமைகளில் இருந்து இந்த இடத்திற்கு லாபிஸ் என்று பெயர் வந்தது.
# லாபிஸ் மக்களவைத் தொகுதி

## லாபிஸ் மக்களவை தொகுதி

| லாபிஸ் நாடாளுமன்ற உறுப்பினர்கள் (1974 - 2023) |  |  |  |  |
| --- | --- | --- | --- | --- |
| 4-ஆவது மக்களவை | P099 | 1974–1978 | மூசா ஈத்தாம்
(Musa Hitam) | ****
<small></small> |
| 5-ஆவது மக்களவை | 1978–1982 |  |  |  |
| 6-ஆவது மக்களவை | 1982–1986 | பகாரி அருண்
(Bahari Haron) |  |  |
| 7-ஆவது மக்களவை | P118 | 1986–1990¹ | லிங் லியோங் சிக்
(Ling Liong Sik) | ****
<small> |
| 8-ஆவது மக்களவை | 1990–1995 |  |  |  |
| 9-ஆவது மக்களவை | P128 | 1995–1999 |  |  |
| 10-ஆவது மக்களவை | 1999–2004 |  |  |  |
| 11-ஆவது மக்களவை | P142 | 2004–2008 | சுவா சோய் லெக்
(Chua Soi Lek) |  |
| 2008 | காலி |  |  |  |
| 12-ஆவது மக்களவை | 2008–2013 | சுவா தி யோங்
(Chua Tee Yong) | ****
<small> |  |
| 13-ஆவது மக்களவை | 2013–2018 |  |  |  |
| 14-ஆவது மக்களவை | 2018–2022 | பாங் கோக் லியோங்
(Pang Hok Liong) | ****
<small> |  |
| 15-ஆவது மக்களவை | 2022–தற்போது வரையில் | } |  |  |
# வியட்நாம் அரசுத்தலைவர்

**வியட்நாம் சோசலிசக் குடியரசின் அரசுத்தலைவர்** (*president of the Socialist Republic of Vietnam*) என்பவர் வியட்நாமின் தேசிய சட்டமன்ற உறுப்பினர்களால் தேர்ந்தெடுக்கப்படும் நாட்டுத் தலைவர் ஆவார். வியட்நாம் ஒரு கட்சி நாடாக இருப்பதால், பதவிக்கான வேட்பாளர்கள் வியட்நாம் பொதுவுடைமைக் கட்சியின் மத்திய குழுவால் பரிந்துரைக்கப்படுகிறார்கள். அரசியல் அமைப்பில் வியட்நாம் பொதுவுடைமைக் கட்சியின் பொதுச் செயலாளருக்குப் பிறகு, அரசுத்தலைவர் பதவியில் இருப்பவர் பொதுவாக இரண்டாவது-உயர்ந்த பதவியை வகிப்பவராகக் கருதப்படுகிறார்.  
நாட்டுத் தலைவராக, அரசுத்தலைவர் உள்நாட்டிலும் பன்னாட்டு அளவிலும் வியட்நாமைப் பிரதிநிதித்துவப்படுத்துகிறார், அத்துடன் தேசிய அரசாங்கத்தின் வழக்கமான மற்றும் ஒருங்கிணைந்த செயல்பாட்டினையும் நிலைத்தன்மையையும் பராமரிக்கிறார், நாட்டின் சுதந்திரம் மற்றும் பிராந்திய ஒருமைப்பாட்டைப் பாதுகாக்கிறார்.  
அரசுத்தலைவர் தேசிய சட்டமன்றத்தின் பிரதிநிதியாக இருக்க வேண்டும். கூடுதலாக, அரசுத்தலைவர் பாரம்பரியமாக பொதுவுடைமைக் கட்சியின் மத்திய குழு உறுப்பினராகவும், அரசாயக் குழுவின் உறுப்பினராகவும் இருந்து வருகிறார். பொதுவுடைமைக் கட்சியின் மத்திய குழு தேசிய சட்டமன்றத்தின் நிலைக்குழுவிற்கு வேட்பாளர்களைப் பரிந்துரைக்கிறது, பின்னர் தேசிய சட்டமன்றத்தின் அனைத்து பிரதிநிதிகளாலும் அந்த வேட்பாளர்களை அதிகாரப்பூர்வத் தேர்தலுக்கு உறுதிப்படுத்திப் பரிந்துரைக்கிறது.  
அரசுத்தலைவர் துணை அரசுத்தலைவர், பிரதமர், அமைச்சர்கள் மற்றும் பிற அதிகாரிகளை தேசிய சட்டமன்றத்தின் ஒப்புதலுடன் நியமிக்கிறார். அரசுத்தலைவர் வியட்நாம் மக்கள் ஆயுதப் படைகளின் பெயரளவிலான உச்சத் தளபதியாகவும், தேசியப் பாதுகாப்பு மற்றும் பாதுகாப்புப் பேரவையின் தலைவராகவும் உள்ளார். கூடுதலாக, அவர் மத்திய இராணுவ ஆணையம், மத்திய காவல்துறைக் கட்சிக் குழுவின் உறுப்பினராகவும் உள்ளார். செப்டம்பர் 2011 முதல், நீதித்துறை சீர்திருத்தத்திற்கான மத்திய வழிகாட்டுதல் குழுவின் தலைவராகவும் உள்ளார்.  
அரசுத்தலைவர் பதவியின் அதிகாரங்களும் கௌரவமும் பல ஆண்டுகளாக வேறுபட்டு வருகின்றன. உதாரணமாக, பதவியேற்ற முதலாவது அரசுத்தலைவர் கோ சி மின், பொதுவுடைமைக் கட்சியின் தலைவராகவும் இருந்தபோது, அவர் (அந்த நிலையில்) வியட்நாமின் மிக உயர்ந்த முடிவெடுக்கும் அமைப்பான அரசாயக்குழுவின் முதல் தரவரிசை உறுப்பினரானார். அவரை அடுத்துப் பதவியேற்ர தொன் தூக் தாங், அரசாயத்தில் உறுப்பினராக இருக்கவில்லை, ஆனால் பொதுச் செயலாளர் இலே துவானின் கீழ் ஒரு குறியீட்டு அதிகாரியாகப் பணியாற்றினார். துரோங் சின் அரசுத்தலைவரானதில் இருந்து, அரசுத்தலைவர் 1வது (ஒரே நேரத்தில் இவரே பொதுச் செயலாளராகப் பணியாற்றியிருந்தால்) அல்லது 2வது இடத்தைப் பிடித்தார்.  
அரசுத்தலைவரின் பதவிக்காலம் ஐந்து ஆண்டுகள் ஆகும், ஒருவர் மூன்று முறை மட்டுமே அரசுத்தலைவராகப் பணியாற்ற முடியும். அவரால் பதவிக் கடமைகளை நிறைவேற்ற முடியாவிட்டால், அவர் மீண்டும் கடமையைத் தொடங்கும் வரை அல்லது தேசிய சட்டமன்றத்தால் புதிய அரசுத்தலைவர் தேர்ந்தெடுக்கும் வரை இடைக்கால அடிப்படையில் துணைத் தலைவர் அரசுத்தலைவர் பதவி ஏற்பார்.  
வோ வான் துரோங் தவறுகள் மற்றும் விதிமுறைகளை மீறியதால் அரசுத்தலைவர் பதவியில் இருந்து விலகியதால், புதிய அரசுத்தலைவராக தோ லாம் 2024 மே 22 முதல் தேர்ந்தெடுக்கப்பட்டார்.
# வியட்நாம் அரசுத்தலைவர்

## வியட்நாம் அரசுத்தலைவர்களின் பட்டியல்

### வியட்நாம் சனநாயகக் குடியரசு (வடக்கு வியட்நாம், 1945–1976)

| படிமம் | பெயர் | பதவிக்காலம் | அரசியல் கட்சி |  |
| --- | --- | --- | --- | --- |
| — | கூயின் தூக் காங் | 29 மே 1946 | 21 அக்டோபர் 1946 | சுயேச்சை |
# வியட்நாம் அரசுத்தலைவர்

## வியட்நாம் அரசுத்தலைவர்களின் பட்டியல்

### தெற்கு வியட்நாம் குடியரசு (1969–1976)

| படிமம் | பெயர் | பதவிக்காலம் | அரசியல் கட்சி |
| --- | --- | --- | --- |
# வியட்நாம் அரசுத்தலைவர்

## வியட்நாம் சோசலிசக் குடியரசு (1976 முதல்)

| படிமம் | பெயர் | பதவிக்காலம் | தேர்தல் | அரசியல் கட்சி |  |
| --- | --- | --- | --- | --- | --- |
| — | நியூவென் கூ தோ | 30 மார்ச் 1980 | 4 சூலை 1981 | — | வியட்நாம் கம்யூனிஸ்ட் கட்சி |
| — | தாங் தி ஞொக் தின் | 21 செப்டம்பர் 2018 | 23 அக்டோபர் 2018 | — | வியட்நாம் கம்யூனிஸ்ட் கட்சி |
| — | வோ தி ஆன் உவான் | 18 சனவரி 2023 | 2 மார்ச் 2023 | — | வியட்நாம் கம்யூனிஸ்ட் கட்சி |
| — | வோ தி ஆன் உவான் | 21 மார்ச் 2024 | 22 மே 2024 | — | வியட்நாம் கம்யூனிஸ்ட் கட்சி |
# நிபா தீநுண்மி

செல்களில் (பழுப்பு) நிபா தீநுண்மி துகள்களைக் (ஊதா) காட்டும் எதிர்மின்னி நுண்வரைவி.]]
**நிபா தீநுண்மி** (*Nipah virus*; நிபா வைரசு) என்பது வெளவால்களால் பரவும், விலங்கு வழிப் பரவும் தீநுண்மி ஆகும். இது மனிதர்களிலும், விலங்குகளிலும் நிபா தீநுண்மத் தொற்றினை ஏற்படுத்துகிறது, இந்நோய்த் தொற்றினால் மிக அதிகமான மரணங்கள் ஏற்படுகிறது. தென்கிழக்கு ஆப்பிரிக்கா மற்றும் தென்கிழக்காசியாவில் நிபா தீநுண்மியால் ஏற்படும் பல நோய்கள் பரவியுள்ளன. நிபா தீநுண்மி எனிபா தீநுண்மி இனத்தைச் சேர்ந்தது. இது என்ட்ரா தீநுண்மியுடன் சேர்ந்து தீவிர நோய்ப் பரவல்களை ஏற்படுத்தியுள்ளது.
# நிபா தீநுண்மி

## நோய் அறிகுறிகள்

- காய்ச்சல்
- தலைவலி
- தசை வலி
- வாந்தி
- தொண்டை புண் (வலி)  
இந்த அறிகுறிகளைத் தொடர்ந்து பின்வரும் மிகத்தீவிரமான நிலைமைகள் ஏற்படலாம்:
- தலைசுற்றல்
- தூக்கமின்மை
- மாறுபாடான உணர்வு
- தீவிர மூளையழற்சி
- பிறழ்வான நுரையீரல் அழற்சி
- கடுமையான சுவாசக் கோளாறு
- வலிப்புகள்
# இரண்டாம் அனங்கபாலன்

**இரண்டாம் அனங்கபாலன்** (*Anangpal II அல்லது Anangpal Tomar*), தோமரா வம்சத்தின் 16வது மன்னர் ஆவார். இவர் இராசபுத்திர குலத்தின் ஒரு பிரிவினர் ஆவார். இவர் தற்கால தில்லி, அரியானா, பஞ்சாப், இமாச்சலப் பிரதேசம், உத்தரப் பிரதேசம், மத்தியப் பிரதேசம் மற்றும் இராஜஸ்தான் பகுதிகளை கிபி 1051 முதல் 1081 முடிய.ஆட்சி செய்தார்.இரண்டாம் அனங்கபால் தோமர் 1052ஆம் ஆண்டில் தற்கால தில்லி நகரத்தையும், லால் கோட் எனும் *கிலா ராய் பித்தோரா* கோட்டையையும் நிறுவினார்.  
யில் இரண்டாம் அனங்கபால் நிறுவிய இரும்புத் தூண்.]]
# இரண்டாம் அனங்கபாலன்

## இரண்டாம் அனங்கபாலன் நிறுவிய கட்டுமானங்கள்

### லால் கோட்

மன்னர் இரண்டாம் அனங்கபாலன் மதுரா நகரத்திற்கு அருகில் உள்ள சௌன்க் பகுதியிலிருந்த இரும்புத் தூணை பெயர்த்தெடுத்து, 1052ல் தில்லி மெக்ராலி பகுதியில் நிறுவினார். மேலும் தில்லியில் 2 மைல் சுற்றளவு மற்றும் 30 அடி அகலம் கொண்ட லால் கோட் எனும் *கிலா ராய் பித்தோரா* கோட்டையை 1060ல் நிறுவினார்.
# இரண்டாம் அனங்கபாலன்

## இதனையும் காண்க

- தோமரா வம்சம்